laion/Wikipedia-Exotic huggingface dataset:
מזכירות לביטחון והגנה אזרחית

מזכירות לביטחון והגנה אזרחית (בספרדית: Secretaría de Seguridad y Protección Ciudadana) הוא משרד ממשלתי במקסיקו, האחראי לענייני מודיעין וביטחון פנים, הגוף מנהל את המשמר הלאומי של מקסיקו (שהוקם במקום המשטרה הפדרלית) ואת מרכז המודיעין הלאומי (שהחליף את המרכז לחקירה וביטחון לאומי). המזכירות גם מנהלת את הגופים האחראים להגנה אזרחית ואת מערך הכליאה הפדרלי של מקסיקו. המזכירות מהווה חלק מהקבינט והמזכיר הוא במעמד שר פדרלי בממשלה. המזכירות הוקמה בשנת 2018 מתוך הוועדה הלאומית לביטחון שהתקיימה מאז 2013 והחליפה בזמנו את מזכירות ביטחון הציבור המקסיקנית, שפעלה כמשרד ממשלתי לענייני ביטחון פנים מאז שנת 2000. תת-מזכירות לאסטרטגיה ומודיעין משטרתי (Subsecretaría de Estrategia e Inteligencia Policial) תת-מזכירות למניעה וזכויות אדם (Subsecretaría de Prevención, Vinculación y Derechos Humanos) תת-מזכירות למערכת הכליאה הפדרלית (Subsecretaría del Sistema Penitenciario Federal) תת-מזכירות להערכה ופיתוח מוסדי (Subsecretaría de Evaluación y Desarrollo Institucional) תיאום כללי של ענייני משפט (Coordinación General de Asuntos Jurídicos) המינהל הכללי למניעת הפשיעה (Dirección General de Prevención del Delito) המינהל הכללי לזכויות אדם (Dirección General de Derechos Humanos) המינהל הכללי לתקן ופיתוח מתקני כליאה (Dirección General de Normatividad y Desarrollo Penitenciario) המינהל הכללי להעברת וביטחון האסירים (Dirección General de Traslado de Reos y Seguridad Penitenciaria) מזכירות הביצוע של המערכת הלאומית לביטחון הציבור (Secretariado Ejecutivo del Sistema Nacional de Seguridad Pública) המזכירות המבצעת של המערכת הלאומית לביטחון פנים (Secretariado Ejecutivo del Sistema Nacional de Seguridad Pública) מרכז הביון הלאומי (Centro Nacional de Inteligencia) מועצת הקטינים (Consejo de Menores) המשמר הלאומי (Guardia Nacional) שיקום אסירים (Prevención y Readaptación Social) שירות האבטחה הפדרלי (Servicio de Protección Federal) המרכז לחקירות ומחקרי ביטחון (Centro de Investigación y Estudios en Seguridad) אתר האינטרנט הרשמי של מזכירות לביטחון והגנה אזרחית (בספרדית) ערך זה הוא קצרמר בנושא מקסיקו. אתם מוזמנים לתרום לוויקיפדיה ולהרחיב אותו.
טורטה סטבלי

טורטה סטה בלי או טורטה סטבלי (באיטלקית: Torta setteveli או Torta Sette Veli; מילולית: עוגת שבעת הצעיפים) היא עוגה בת שבע שכבות מן המטבח האיטלקי (ובייחוד ידועה במטבח הסיציליאני). העוגה כוללת שתי שכבות של עוגת שוקולד, המפורדות, שמעל כל שכבת עוגת שוקולד, שכבת שוקולד עם אגוזים, מעליהם שכבת קרם בווריה בטעם אגוזי לוז, מעל שכבות אלה שכבת מוס שוקולד, והעוגה מכוסה ציפוי שוקולד מבריק ועיטורי שוקולד. מקורה של עוגה זו בעיר פלרמו, שבסיציליה, והעוגה נחשבת לאחד המאכלים הידועים במטבח הסיציליאני. העוגה נקראת על שם "ריקוד שבעת הצעיפים" (אנ') (על פי המסופר באופרה סאלומה (אנ')) של שלומית בת הרודיאס, באמצעותו היא פיתתה את הורדוס אנטיפס להרוג את יוחנן המטביל. באופן מסורתי העוגה מוגשת בימי הולדת. הכנת העוגה נחשבת לקשה, והעוגה נחשבת מאתגרת אף לקונדיטורים מנוסים. עוגת יום הולדת טורטה קפרזה זאכרטורטה תמונת העוגה ותיאור אופן הכנתה מקורה של העוגה ותצלומיה ההיסטוריה של העוגה תיאור העוגה המאכלים הידועים במטבח הסיציליאני
יחסי אוסטריה – ניו זילנד

יחסי אוסטריה–ניו זילנד הם יחסי החוץ בין אוסטריה לניו זילנד. במהלך מלחמת העולם הראשונה הייתה האימפריה האוסטרו-הונגרית חלק ממעצמות המרכז, בעוד שניו זילנד לחמה לצד מדינות ההסכמה, כחלק מהאימפריה הבריטית. בשנת 1938 סופחה אוסטריה לגרמניה הנאצית, וכך הייתה במהלך מלחמת העולם השנייה חלק ממדינות הציר, בעוד שניו זילנד לחמה גם הפעם לצד בריטניה, כחלק מבעלות הברית. ניו זילנד ואוסטריה מנהלים מערכת יחסים חמה ומתמשכת, וחולקים אינטרסים וערכים משותפים רבים. שתי המדינות עובדות בשיתוף פעולה הדוק עבור שלום וביטחון בינלאומיים, פירוק נשק גרעיני ואי-הפצתו, רפורמה במועצת הביטחון של האו"ם ונושאי זכויות אדם. קיימת אשרת עבודה וחופשה דו כיוונית, המעניקה לאזרחים הצעירים אפשרות לחיות, ללמוד ולעבוד בניו זילנד ואוסטריה. הקהילה האוסטרית בניו זילנד אמנם קטנה, אך לתושבי העבר הייתה השפעה משמעותית על חיי התרבות של ניו זילנד. אלה כוללים את פרדיננד פון הוכשטטר, הידוע כאבי הגאולוגיה הניו זילנדית, האדריכל ארנסט פלישקה והפילוסוף קרל פופר, שניהם התגוררו בניו זילנד במלחמת העולם השנייה, וכן האמן פרידנסרייך הונדרטוואסר שהיגר לניו זילנד בשנות השבעים. כמדינה חברה באיחוד האירופי יש לאוסטריה קשרים כלכליים חזקים הן בתוך האיחוד האירופי והן למרכז ומזרח אירופה, מה שמהווה גורם חשוב לגידול בהשקעות ניו זילנדיות באוסטריה. החברה הגדולה ביותר של ניו זילנד הפועלת באוסטריה היא טאיט אלקטרוניקה ואילו ה-OMV האוסטרית פעילה גם בניו זילנד. בשנת 2019 הסתכם הסחר הכולל בין המדינות ב-424 מיליון דולר ניו זילנדי, כאשר היצוא לאוסטריה הסתכם ב-87 מיליון דולר ניו זילנדי, כאשר היצוא העיקרי הוא ברזל, מוצרי פלדה, מכונות וציוד חשמליים, ואילו היבוא מאוסטריה הסתכם ב-336 מיליון דולר ניו זילנדי, כאשר היבוא העיקרי כולל משאיות, טנדרים, טרקטורים, ותרופות קמעונאיות. הייצוג של ניו זילנד באוסטריה הוא גם משלחת קבועה לאו"ם וארגונים בינלאומיים אחרים שממוקמים בווינה, וגם שגרירות ניו זילנד באוסטריה. השגרירות מוסמכת גם להונגריה, סלובקיה וסלובניה. אוסטריה מחזיקה בניו זילנד 3 קונסוליות בוולינגטון, אדלייד וקרייסטצ'רץ'. מאידך, ניו זילנד מחזיקה באוסטריה שגרירות בווינה בלבד. מדיה וקבצים בנושא יחסי אוסטריה – ניו זילנד בוויקישיתוף יחסי אוסטריה–ניו זילנד באתר משרד החוץ הניו זילנדי אתר על יחסי מדינות
שירות האבטחה הפדרלי של מקסיקו

שירות האבטחה הפדרלי של מקסיקו (בספרדית: El Servicio De Protección Federal) הוא גוף ממשלתי פדרלי, שאחראי על מתן שירותי הגנה, מעקב ואבטחת אישים, סחורות ומתקנים ממשלתיים עבור גורמים במינהל הציבורי הפדרלי וגופים הפדרליים של הרשות המחוקקת והשופטת, גופים אוטונומיים חוקתיים ומוסדות ציבור אחרים של מקסיקו המבקשים זאת. זהו גוף מרכזי לאבטחת אישים ומתקנים במקסיקו ולאבטחת התשתיות והתקשורת הממשלתית. שירות האבטחה הפדרלי נחשב למקבילה המקסיקנית של היחידה לאבטחת אישים הישראלית, השירות החשאי של ארצות הברית ושירות האבטחה הפדרלי הרוסי. שירות הביטחון הנשיאותי של רוסיה שירות הביטחון של נשיא בלארוס שירות האבטחה הממלכתי של אוקראינה היחידה הממלכתית לאבטחת אישים ומשלחות השירות החשאי של ארצות הברית שירות האבטחה הפדרלי של רוסיה מדיה וקבצים בנושא שירות האבטחה הפדרלי של מקסיקו בוויקישיתוף אתר האינטרנט הרשמי של שירות האבטחה הפדרלי של מקסיקו (בספרדית) שירות האבטחה הפדרלי של מקסיקו, ברשת החברתית פייסבוק שירות האבטחה הפדרלי של מקסיקו, ברשת החברתית אקס (טוויטר) שירות האבטחה הפדרלי של מקסיקו, ברשת החברתית פייסבוק שירות האבטחה הפדרלי של מקסיקו, ברשת החברתית אקס (טוויטר) ערך זה הוא קצרמר בנושא מקסיקו. אתם מוזמנים לתרום לוויקיפדיה ולהרחיב אותו.
חצי האי ארוסמית'

חצי האי אירוסמית' (באנגלית: Arrowsmith Peninsula) הוא לשון יבשה, בחוף המערבי של ארץ גרהאם, שבאנטארקטיקה. חצי האי ממוקם ממערב לקרחון פורל, לקרחון שארפ, ולפיורד לאלמאנד; ומצפון מערב לפיורד בורז'ואה; מפרץ אנוס נמצא מצפון-מערב לחצי האי. אורכו של חצי האי 64 קילומטרים. חצי האי נסקר ומופה על ידי סקר שטחי חסות איי פוקלנד בין השנים 1955–1958. חצי האי נקרא על שמו של אדווין פ. אירוסמית' (Edwin P. Arrowsmith), מושל איי פוקלנד בין השנים 1957–1962; והמושל הכללי של הטריטוריה הבריטית האנטארקטית בין השנים 1962–1964. • Damien Gildea, Antarctic Peninsula - Mountaineering in Antarctica: Travel Guide • International Symposium on Antarctic Earth Sciences 5th : 1987, Geological Evolution of Antarctica, Cambridge, England • Defense Mapping Agency 1992, Sailing Directions (planning Guide) and (enroute) for Antarctica, P 367 • Robert Gilbert, Åsa Chong, Robert B. Dunbar & Eugene W. Domack (2003), Sediment Trap Records of Glacimarine Sedimentation at Müller Ice Shelf, Lallemand Fjord, Antarctic Peninsula, Arctic, Antarctic, and Alpine Research, 35:1, 24-33, DOI: 10.1657/1523-0430(2003)035[0024:STROGS]2.0.CO;2 אתר רשמי באתר הטריטוריה האנטארקטית הבריטית חצי האי אירוסמית' באתר הסקר הגאולוגי של ארצות הברית חצי האי אירוסמית' באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי ההיסטוריה של גילוי ומיפוי חצי האי
ארכאוקיון

ארכאוקיון (שם מדעי: Archaeocyon; מילולית: "כלב עתיק") הוא סוג יונק נכחד מקבוצת הבורופגיים שבמשפחת הכלביים. הוא חי באמריקה הצפונית של תקופת האוליגוקן לפני 33.3 עד 26.3 מיליון שנה מהיום. הסוג הוגדר ב-1999. הארכאוקיון חי לאורך המישורים הגדולים לצד סוגי כלביים קרובים כמו האוטרוקיון (אנ') והוא נחשב לאחד מראשוני הבורופגיים, מיני כלביים בעלי לסתות קצרות שבחלק מהסוגים שהגיעו לממדים גדולים כמו האפיקיון שעלה על 170 קילוגרם, אך הכלבים של האוליגוקן היו קטנים בהרבה ודמו קצת לבני תת-משפחת ההספרוקיוניים הקטנים יותר כמו ההספרוקיון. כלב קדום זה הגיע לגודל של תן או קויוט באורך 1.2 מטר ובמשקל של 5 עד 10 קילוגרם בקירוב. הוא היה בעל לסתות קצרות יחסית וממבנה שיניו נראה שהיה אוכל-כול היפוקרניבור, אשר התבסס בעיקר על צמחייה, ורק חלק קטן ממזונו התבסס על טרף, אף שהייתה לו נשיכה חזקה יחסית לכלב. בשל כך הוא גם לא היה בעל רגליים ארוכות שהותאמו לריצה מהירה והוא נע על כפותיו בדומה לראקון או לדוב. התגלו 3 מינים בסוג זה: Archaeocyon falkenbachi - תואר ב-1999. הוא היה דומה בגודלו למין A. leptodus ובניגוד לשאר המינים היה בעל גולגולת מוצקה וקצרה יותר. Archaeocyon leptodus - תואר ב-1935 לצד המין A. pavidus והיה מעט יותר גדול ממנו. Archaeocyon pavidus - תואר ב-1933 לצד המין A. leptodus והיה מעט קטן יותר. מדיה וקבצים בנושא ארכאוקיון בוויקישיתוף ארכאוקיון, באתר האנציקלופדיה של החיים (באנגלית) ארכאוקיון, באתר GBIF (באנגלית)
הספרוקיון

הספרוקיון (שם מדעי: Hesperocyon; מילולית: "כלב מערבי") הוא סוג יונק נכחד מתת-משפחת ההספרוקיוניים, אשר חי בסוף האאוקן ותחילת האוליגוקן שלפני 42.5 עד 31 מיליון שנה מזמננו, למשך 11.5 מיליון שנה. המאובנים של כלב קדום זה התגלו בדרום קנדה ובארצות הברית בקולורדו, מונטנה, ויומינג, דקוטה הדרומית והצפונית לאורך המאה ה-19 והם הוגדרו בידי החוקר האמריקאי ויליאם ברימן סקוט (אנ') על סמך ממצאים מססקצ'ואן. הסוג הכיל 2 מינים: Hesperocyon coloradensis ו-Hesperocyon gregarius. ההספרוקיון היה מראשוני דמויי הכלב האמיתיים לאחר שהתפצלו כנראה מדמויי החתול לפני 42 מיליון שנה והוא נחשב גם לאחד מראשוני הכלביים בעולם, לצד מינים נוספים ממשפחתו. עם זאת הוא לא דמה לכלב, והיה בעל מראה של גחן, נמייה או סמור באורך 80 סנטימטרים ומשקל של 2 קילוגרם עם גוף מוארך, זנב ארוך מפותל וגפיים קצרות וחלשות. מבנה שיניו הזכיר מעט את שיני הבורופגיים הראשונים שהיו בעלי לסתות קצרות ובתוכם שיניים קצרות יחסית. מבנה זה העיד שהוא היה אוכל-כול ללא רמת התמחות גבוהה בטריפה, בניגוד לכלביים רבים שהם בעלי תזונה היפרקרניבורית. עם זאת מבנה הלסת שהייתה בעלת 42 שיניים העידה על שיוכו למשפחת הכלביים. ככל הנראה הוא חי ביערות או בסבכים גבוהים וייתכן שחי רוב זמנו על העצים, שם חיפש טרף קטן או מזון אחר. מבנה גופו מבלבל לעיתים עם הקיינודיכטיס - כלב דוב קדום קטן ממדים מאירואסיה שהיה בעל מראה דומה. עם זאת אין קשר ביניהם. מדיה וקבצים בנושא הספרוקיון בוויקישיתוף הספרוקיון, באתר GBIF (באנגלית)
מיהלאלי מייאמבלה

מיהלאלי סמסון מייאמבלה (באנגלית: Mihlali Samson Mayambela; נולד ב-25 באוגוסט 1996) הוא כדורגלן דרום אפריקאי, המשחק בעמדת הקשר באריס לימסול ובנבחרת דרום אפריקה. מייאמבלה התחיל את הקריירה שלו באקדמית אולד מוטואל. בהמשך שיחק בקבוצות נוער באורלנדו פירטס וקייזר צ'יפס. בשנת 2014 חתם בקייפטאון אולסטארס. בקיץ 2015 סיכם ביורגודן מליגת העל השוודית, אך עקב פציעה, חתם בה רק בינואר 2016. ב-24 באוגוסט מייאמבלה כבש את שער הבכורה שלו בקבוצה בניצחון 1–5 נגד סמדבי במסגרת הגביע השוודי. בשנת 2017 מייאמבלה הושאל לדגרפורס, ושנה לאחר מכן הושאל לברגה. ב-19 ביולי 2018 מייאמבלה הושאל לפארנסה מליגת העל הפורטוגלית עד לסיום העונה עם אופציה לרכישה, שמומשה בסיום העונה. ב-28 בינואר 2020 הושאל לבני יהודה מליגת העל. בינואר 2021, מייאמבלה הושאל לאקדמיקה. בקיץ 2022 חתם באריס לימסול מליגת העל הקפריסאית. ב-24 בספטמבר 2022 ערך מייאמבלה את הופעת הבכורה שלו בנבחרת דרום אפריקה, בניצחון 4-0 על נבחרת סיירה לאון במשחק ידידות. במשחק זה הבקיע את שער הבכורה שלו בנבחרת. נכלל בסגל נבחרת דרום אפריקה לטורניר גביע אפריקה לאומות 2023. מיהלאלי מייאמבלה, ברשת החברתית אקס (טוויטר) מיהלאלי מייאמבלה, באתר Transfermarkt מיהלאלי מייאמבלה, באתר Soccerway מיהלאלי מייאמבלה, באתר National Football Teams מיהלאלי מייאמבלה, באתר FootballDatabase.eu אופיר סער‏, בני יהודה: מילאלי מייאמבלה הדרום אפריקאי הושאל עד סוף העונה, באתר וואלה, 28 בינואר 2020 The final squad באתר הרשמי של נבחרת דרום אפריקה, 28 בדצמבר 2023 (באנגלית)
יצחק גברא

רבי יצחק גברא (בערך ה'תרכ"ה – כ"א בתמוז ה'תש"י) המכונה "פועל הישועות מעגור" נקרא בשמו של אביו רבי יצחק גברא, היה מרבני וראשי יהדות תימן בתימן, ורב העיר אסוואד (או סווד) השוכנת צפונית מערבית לצנעא, ואחר כך כשעלה לישראל היה מראשוני המתיישבים במושב עגור ומחשובי קהילת העולים במקום. הרב המשיך שושלת רבנים משפחתית מיוחסת, (דור 17 של רבנים). לאחר פטירת אביו, אחיו הגדול רבי אברהם התמנה לרב, עד לפטירתו בשנת ה'תש"ב, ולאחר מכן, כממשיכם של אביו ואחיו, שימש כרב הקהילה באסוואד. לאחר עלייתו לישראל במרבד הקסמים שהה תקופה במעברת עין-שמר (שער מנשה) שבשרון משם עבר למושב עגור באזור השפלה הדרומית שראשוני מתיישביו היו עולים מתימן, כשרבי יצחק כרב הקהילה, דאג לשלומם ברוחניות ובגשמיות, ופעל רבות לבניית מקווה טהרה במושב. בצוואתו ביקש להיקבר סמוך לעץ חרוב שהיה מול ביתו ”רצוני להיקבר כאן בגבעה מול ביתי, פה אשב כי אוותיה”, וכן הודיע לאשתו לפני פטירתו שבקרוב תסתלק מהעולם. נקבר בערב שבת סמוך לכניסת השבת בקצה המושב עגור, כפי שביקש, סמוך לעץ החרוב. על מצבתו חרוט ”המפורסם בניסים בחייו ולאחר מותו”. אשתו, שנפטרה 90 יום לאחריו, נקברה בסמוך אליו. המקום אינו בית קברות רשמי, ומלבד קבריהם ישנו קבר נוסף של ילד ששמו אינו ידוע. כיוון שלא מדובר בשטח המיועד לקבורה ניסו מספר פעמים, מיד לאחר פטירתו, ואף בשנים מאוחרות יותר, להעביר את קברו. אך בכל פעם נגרם נזק למנסים, וכך נשאר הקבר במקומו עד היום. במשך השנים, נטשו המתיישבים התימנים של עגור את המושב, והתיישבו במקום עולים מכורדיסטן, בתקופה זו חלקת הקבר שהייתה מאחורי בתי המושב וללא מצבה, לא הייתה ידועה. הסימן היחיד היה שורת אבנים סביב הקבר, ועליהם צמחה עשבייה שהסתירה את קיומו. אגדות רבות מסופרים על תקופה זו איך נשמר הקבר בשלמותו. כשבסופם, בשנות ה-70 למאה ה-20, סיפרה הדיירת שגרה בבית הסמוך שחלמה שרבי יצחק בא ושאל אותה למה לא מתפללים על קברו שתחת החרוב שבחצרה, ובירך אותה שיוולדו לבתה שלשה ילדים. לאחר החלום, הדיירת פינתה את העשבייה הרבה שהייתה סביב לקבר, וגילתה אותו. ולאחר שנולד לבתה בנה הבכור, קראה לו על שם רבי יצחק. בן זה מתגורר בבית הסמוך לקבר, ודואג לתחזוקת המקום. בשנים האחרונות התפרסם מאוד המקום, ורבים מגיעים להתפלל שם. ביום ההילולא שלו מגיעים אלפים בהסעות מרחבי הארץ להתפלל במקום. בנו מורי יחיא נפטר י' שבט תשנ"ב 1992 בנו רבי דוד גברא היה רב העיר יבנה, נפטר כ"ה באב תשמ"ו 1986 בנו של רבי דוד, רבי יחיאל גברא משמש כרב במועצה האזורית גדרות הרב יוסף חיים אוהב ציון כתבה על הצדיק מאתר JDN דנצ'וּ ארנון, הצדיק התימני ממושב עגור, בבלוג "עונג שבת", 16 באוגוסט 2024 באתר מורשת יהודי תימן על רבי יצחק גברא ראה בהרחבה ערכים רבים באנציקלופדיה לחכמי תימן כתבה על הניסיון להזיז את קברו ברדיו קול חי 19 יולי 2022 מ. סייר, אין מנוחה ב"נחלה"..., מעריב, 17 במאי 1960 שפי גבאי, עולי כורדיסטן מתערים בישראל, דבר, 13 ביולי 1962 הרב שמשון פינקוס מספר על כך בערוץ 2000 ההילולה בשנת תשע"ב באתר JDN תמונות מההילולה בשנת תשע"ג באתר כיכר השבת
מכינה

האם התכוונתם ל... מכינה קדם אקדמית מכינה קדם-צבאית דאוס אקס מכינה אקס מכינה (סרט)
איסוזו פיאצה

איסוזו פיאצה (ביפנית: いすゞ・ピアッツァ, באנגלית: Isuzu Piazza, קרוי גם: Isuzu Impulse (אמריקה הצפונית), Holden Piazza (אוסטרליה) היא מכונית ספורט בתצורת קופה, מתוצרת קונצרן הרכב היפני איסוזו, אשר יוצרה בין השנים 1980–1993 ביפן. דור ראשון (JR120/130) - יוצר בין השנים 1980–1990. דור שני (JT22) - יוצר בין השנים 1990–1993. מספר מושבים: 2+2. 2 דלתות + דלת אחורית. מנוע קדמי. מנוע בנזין. סוגי הנעות: הנעה אחורית (דור ראשון), הנעה קדמית, הנעה 4x4 כפולה (דור שני). קיבולת מכל דלק - 58 ליטר (דור ראשון). "איסוזו פיאצה", דור ראשון, שנת 1986 "איסוזו פיאצה", דור ראשון "איסוזו פיאצה", דור ראשון - מבט לתא הנהג ולוח מחוונים "איסוזו פיאצה", דור ראשון "איסוזו פיאצה", דור ראשון "איסוזו פיאצה", דור ראשון דגם "Isuzu Impulse", דור ראשון דגם "Isuzu Impulse", דור שני "איסוזו הולדן" דגם "Isuzu Impulse", דגם "RS Turbo" דור שני, שנת 1991 איסוזו איסוזו באלאט איסוזו 117 קופה מדיה וקבצים בנושא איסוזו פיאצה בוויקישיתוף איסוזו פיאצה, סרטון באתר יוטיוב איסוזו פיאצה, סרטון באתר יוטיוב איסוזו פיאצה, סרטון באתר יוטיוב דגם Isuzu Impulse isuzuperformance.com/isupage/hist/specimpjr "איסוזו פיאצה" דגם "RS", שנת 1990 - מפרט "איסוזו פיאצה", מגדש טורבו, שנת 1985 - מפרט carfolio.com/specifications/models/car "איסוזו פיאצה" jalopnik.com/forgotten-cars-the-isuzu-piazza-impulse "איסוזו פיאצה" - תמונה italdesign.it/project/piazza
ג'יימי צ'דוויק

ג'יימי צ'דוויק (באנגלית: Jamie Chadwick; נולדה ב-20 במאי 1998) היא נהגת מרוצים בריטית המתחרה באליפות הפורמולה 3 האסייתית וב-W Series. בשנת 2019 זכתה באליפות ה-W Series. באותה שנה הצטרפה לקבוצת ויליאמס כנהגת פיתוח. צ'דוויק החלה להתחרות בקארטינג בגיל 11 בעקבות אחיה אוליבר. בשנת 2013 עברה יחד עם אחיה להתחרות במרוצי מכוניות כשלקחה חלה באליפות ג'ינטה ג'וניור(אנ'). במרץ 2015 הצטרפה לקבוצת Beechdean Motorsport עימה התחרתה בקטגוריית ה-GT4 באליפות ה-GT הבריטית. היא התחרתה יחד עם נהג המשנה רוס גאן באסטון מרטין V8 וואנטג'. השניים ניצחו בשני מרוצים, כולל במרוץ 24 השעות של סילברסטון. בסיום העונה הייתה לאישה הראשונה ולזוכה הצעירה בתולדות האליפות. בשנת 2016 התחרתה בשלושה מרוצים בקטגוריית ה-GT4 pro עם קבוצת Generation AMR SuperRacing. בהמשך חזרה לקבוצתה הקודמת עבורה התחרתה בשלושת המרוצים האחרונים של העונה. במהלך השנה התחרתה במרוץ אחד במסגרת אליפות ה-VLN וסיימה במקום השלישי בקטגוריה. בשנת 2017 עברה להתחרות במכוניות חד-מושביות והצטרפה לקבוצת Double R Racing באליפות הפורמולה 3 הבריטית. בסיום העונה דורגה במקום התשיעי ובמהלכה השיגה פודיום אחד, לאחר שסיימה במקום השלישי במרוץ שנערך ברוקינגהאם. בסיום העונה עברה לקבוצת Douglas Motorsport. באוגוסט הייתה לנהגת הראשונה בתולדות האליפות הבריטית שמנצחת מרוץ. באותה השנה השתתפה גם במרוץ 24 השעות של נורבורגרינג אותו סיימה במקום החמישי בקטגוריה בומקום ה-63 בדירוג הכולל. צ'דוויק היא הנהגת הראשונה זוכה באליפות הMRF Challenge (אנ'), אחרי שזכתה בתואר בסיום עונת 2018/19. במהלך העונה ניצחה שישה מרוצים (מתוך 15) וסיימה עוד שלוש פעמים במקום השני. במרץ 2019 הצטרפה כאחת מ-20 הנהגות בעונת הבכורה של אליפות ה-W Series. שלושה שבועות לאחר מכן הצטרפה לתוכנית פיתוח הנהגים של אסטון מרטין. במרוץ הראשון של העונה שלטה צ'דוויק לאורך כל סוף השבוע - היא הובילה בשני מקצי האימון, במקצה הדירוג וניצחה את המרוץ. אחרי המרוץ השני בעונה, אותו סיימה במקום השני, הצטרפה לתוכנית לפיתוח נהגים של קבוצת ויליאמס. ביוני השתתפה במרוץ 24 השעות של נורבורגרינג בו סיימה במקום הראשון בקטגוריית ה-SP8 ו-27 בדירוג הכללי. לקראת מרוץ סיום העונה הובילה צ'דוויק בפער של 13 נקודות לפני ביטקה ויסר שהייתה במקום השני. היא זינקה מהפול פוזישן, אך איבדה מקומות וירדה למקום הרביעי. ויסר הצליחה לעקוף אותה, אך סיימה במקום השלישי, תוצאה שהבטיחה את זכייתה של צ'דוויק בתואר. מדיה וקבצים בנושא ג'יימי צ'דוויק בוויקישיתוף אתר האינטרנט הרשמי של ג'יימי צ'דוויק (באנגלית) ג'יימי צ'דוויק, ברשת החברתית פייסבוק ג'יימי צ'דוויק, ברשת החברתית אקס (טוויטר) ג'יימי צ'דוויק, ברשת החברתית אינסטגרם ג'יימי צ'דוויק, ברשת החברתית טיקטוק ג'יימי צ'דוויק, באתר DriverDB לנהגי מרוצים Chadwick joins Generation AMR SuperRacing for Brands and Rockingham, British GT, 11 April 2016 Jamie Chadwick is the first woman to win a British F3 race, Top Gear, 6 August 2018 First lady Jamie Chadwick on her MRF Challenge 2019 championship-title, overdrive, 9 March 2019 W Series announces its driver line-up, 28 March 2019 Chadwick signed as Aston Martin junior driver, Motorsport.com, 17 April 2019 Hockenheim W Series: Chadwick fends off Powell in opener, Motorsport.com, 4 May 2019 JAMIE CHADWICK JOINS WILLIAMS RACING DRIVER ACADEMY, Williams F1, 20 May 2019 Brands Hatch W Series: Powell wins finale, Chadwick champion, Motorsport.com, 11 August 2019
Bodhi Linux

בודהי לינוקס (באנגלית: Bodhi Linux) היא הפצת גנו/לינוקס, נגזרת של אובונטו, המיועדת לשימוש במחשבים מיושנים בעלי חומרה חלשה ומכילה ממשק משתמש פשוט, יעיל וחסכוני במשאבים. היא פותחה על ידי צוות הפיתוח Bodhi Linux Team ושוחררה ב-26 במרץ 2011 (גרסה 1.0). ההפצה ניתנת להורדה בארכיטקטורת 64 ביט והיא זמינה ב-3 גרסאות: גרסה רגילה (Standard Release), גרסה מורחבת (AppPack Release), וגרסת "Legacy Release". המערכת מופצת כשעליה מותקנות מראש מספר מצומצם של אפליקציות ובהן: דפדפן האינטרנט (Midori), עורך הטקסט (ePad), מציג התמונות (Ephoto), מנהל הקבצים (PCManFM) ועוד. צוות הפיתוח שחרר 24 גרסאות אל השוק, להלן 7 הגרסאות האחרונות: מדיה וקבצים בנושא Bodhi Linux בוויקישיתוף אתר האינטרנט הרשמי של Bodhi Linux (באנגלית) Bodhi Linux, ברשת החברתית פייסבוק Bodhi Linux, ברשת החברתית אקס (טוויטר) Bodhi Linux, הבלוג הרשמי
פיאצה

פִּיאָצָה, פְּיָיצָה (מאיטלקית: piazza) היא, לפי מילון ספיר: 1. כיכר, רחבה בעיר, המוקפת בתים. 2. מרפסת גדולה מקורה. 3. מעבר מקורֶה, שביל ארוך ומקורה. האם התכוונתם ל... כיכר עירונית פיאצה מג'ורה (באיטלקית: Piazza Maggiore) – כיכר מרכזית בבולוניה שבאיטליה. פיאצה נאבונה (באיטלקית: Piazza Navona) – כיכר מרכזית בלבו של האזור התיירותי של רומא. פיאצה דל קמפו (באיטלקית: Piazza del Campo) – המרחב הציבורי הראשי של העיר סיינה שבאיטליה, ואחת הכיכרות הגדולות באירופה של ימי הביניים. פיאצה ברבריני (באיטלקית: Piazza Barberini) – כיכר גדולה במרכז העיר רומא, איטליה, והיא ממוקמת בגבעת קווירינאלה. פיאצה דל פופולו (באיטלקית: Piazza del Popolo) – כיכר בעיר רומא. פיאצה דיי מיראקולי (באיטלקית: Piazza dei Miracoli - כיכר הנסים), הידועה גם בתור פיאצה דל דואומו (Piazza del Duomo - כיכר הקתדרלה), - היא כיכר עירונית מוקפת חומה, במרכז העיר פיזה שבאיטליה. פיאצלה מיכלאנג'לו (באיטלקית: Piazzale Michelangelo; מילולית: כיכר מיכלאנג'לו הקטנה) – כיכר בפירנצה פיאצלה רומא (באיטלקית: Piazzale Roma) – כיכר בכניסה לעיר ונציה, איטליה. אישים מרקו פיאצה (בקרואטית: Marko Pjaca) – כדורגלן קרואטי המשחק בעמדות קשר הכנף והחלוץ באנדרלכט ובנבחרת קרואטיה. וינסנט פיאצה (באנגלית: Vincent Piazza) – שחקן אמריקאי, מוכר בזכות תפקידו בתור לאקי לוצ'יאנו בסדרה "אימפריית הפשע". אחר איסוזו פיאצה – מכונית ספורט בתצורת קופה, מתוצרת קונצרן הרכב היפני איסוזו, אשר יוצרה ביפן בין השנים 1980–1993. פיאצה פונטנה: הקשר האיטלקי (באיטלקית: Romanzo di una strage) – סרט דרמה ושיתוף פעולה איטלקי-צרפתי משנת 2012 בבימויו של מרקו טוליו ג'ורדנה. הנושא הנדון כאן הוא כיכר עירונית, ואין לבלבל עם כיכר במובנה כמעגל תנועה או כצומת.
ברוך רובין

ברוך רובין הוא פרופסור אמריטוס לאגרונומיה ומדעי העשבים, שימש כראש המכון למדעי הצמח והגנטיקה בחקלאות, הפקולטה לחקלאות מזון ואיכות הסביבה, של האוניברסיטה העברית. סיים לימודי תואר ראשון בבפקולטה לחקלאות של האוניברסיטה העברית, ולימודי תואר שני ב-1971 בהצטיינות יתרה. את תואר הד"ר קיבל בשנת 1976. את השתלמות הפוסט דוקטורט עשה באוניברסיטת מישיגן ארצות הברית. החל לעבוד כמרצה באוניברסיטה העברית ב-1978, וכמרצה בכיר מ-1984. ב-1986–1989 היה יו"ר תוכנית לימוד גידולי שדה של הפקולטה לחקלאות. התמנה לפרופסור חבר ב-1989, והיה יו"ר ועדת מחקר הפקולטה ב-1991–1994, ובשנת 1995 הועלה לדרגת פרופסור מן המניין. ב-2008 מונה לכהן כראש המכון למדעי הצמח והגנטיקה בחקלאות. באותה שנה מונה לנשיא האגודה הבינלאומית למדעי העשבים (IWSS). משנת 2012 מכהן גם כיו"ר הוועדה האקדמית של מכללת חמדת הדרום. Prof. Baruch Rubin ברוך רובין אגרונום, דף שער בספרייה הלאומית הפקולטה לחקלאות מזון וסביבה, קורות חיים, באתר האוניברסיטה העברית ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.